სან-პიეტრო-ინ-ვინკოლი

სან-პიეტრო-ინ-ვინკოლი () —  კათოლიკური, ტიტულარული ეკლესია და მცირე ბაზილიკა რომში, იტალია. ეკლესია ოპიას გორაზე, კავურის მეტროსადგურთან ახლოს, კოლიზეუმიდან მცირე მანძილზე მდებარეობს. სახელი პეტრეს განთავისუფლების ბიბლიურ ისტორიას მიგვანიშნებს.

ეს ეკლესია ყველაზე ცნობილია მიქელანჯელოს  მოსეს ქანდაკებით, რომელიც არის პაპ იულიუს II-ის საფლავის ნაწილი. 2010 წელს, კარდინალ პიო ლაგის გარდაცვალების შემდეგ, დონალდ უერლი გახდა კარდინალ-მღვდელი.

მიმდებარე შენობაში, რომელიც ადრე ეკლესიასთან დაკავშირებული მონასტერი იყო განთავსებული, არის ლა-საპიენცას უნივერსიტეტის საინჟინრო ფაკულტეტი. ეს აკადემიური დაწესებულება ასევე ატარებს სახელს „San Pietro in Vincoli“.

ისტორია
მინი
ეკლესია ასევე ცნობილია, როგორც ევდოქსიანას ბაზილიკა. იგი პირველად აშენდა ძველ საძირკველზე 432–440 წლებში, რათა დაეცვა ჯაჭვების რელიქვია, რომელიც წმინდა პეტრეს იერუსალიმში პატიმრობისას ეკრა. იმპერატრიცა ევდოქსიამ (იმპერატორ ვალენტინიანე III-ის ცოლი), რომელმაც ისინი საჩუქრად მიიღო დედისგან, ელია ევდოკასგან, ჯაჭვები გადასცა პაპ ლეო I-ს. სავარაუდოდ, 438-439 წლებში პილიგრიმობის დროს ელია ევდოკიამ ჯაჭვები მიიღო იერუსალიმის პატრიარქ იუბენალისგან.

ჯაჭვი ამჟამად ინახება როგორც რელიქვია, ბაზილიკის მთავარი საკურთხევლის ქვეშ.  1894 წლიდან ჯაჭვის რგოლი განთავსებულია წმინდა პეტრეს ეკლესიაში,  რუტლანდი, ვერმონტი. მთელ მსოფლიოში, წმინდა პეტრეს მრავალი ეკლესია ატარებს Ad Vincula სუფიქსის, რომელიც აღნიშნავს ბაზილიკასა და რელიქვიას.

ბაზილიკამ, რომელიც 439 წელს აკურთხა სიქსტუს III-მ, განიცადა რამდენიმე რეკონსტრუქცია, მათ შორის რესტავრაცია პაპ ადრიანე I-ის დროს და ასევე XI საუკუნეში. 1471 წლიდან 1503 წლამდე, პაპმა იულიუს II-მ, პაპ სიქსტუს IV-ის ძმისშვილმა, მნიშვნელოვანი აღმშენებლობა განახორციელა. წინა პორტიკი, რომელიც მიეკუთვნება ბაჩიო პონტელის, დაემატა 1475 წელს. სარდაფი 1705 წელს დაიშალა არქიტექტორ ფრანჩესკო ფონტანას დროს, ხოლო 1875 წელს კიდევ ერთხელ გარემონტდა.

რესურსები ინტერნეტში



სქოლიო

კატეგორია:რომის ღირსშესანიშნაობები
კატეგორია:რომის კათოლიკური ტაძრები
კატეგორია:V საუკუნის ეკლესიები
კატეგორია:ტიტულარული ეკლესიები